এবার জেন-জি বিক্ষোভ পাকিস্তানে! সোশাল মিডিয়া বন্ধ করছে সরকার

ওয়েব ডেস্ক : এবার জেন-জি বিক্ষোভে উত্তাল হতে পারে পাকিস্তান (Pakistan)! মূলত, প্রধানমন্ত্রী শাহবাজ শরিফের (Shehbaz Sharif) অরাজকতায় ক্ষুব্ধ সেখানকার সাধারণ নাগরিক। সে দেশে শিকেয় উঠেছে গণতন্ত্রও। এমন পরিস্থিতিতে সেখানে সোশাল মিডিয়া (Social Media) বন্ধ করার কথা ভাবছে ইসলামাবাদ (Islamabad)। তা হলে সেখানে নেপালের মতো তরুণ প্রজন্মের বিক্ষোভের পরিস্থিতি তৈরি হতে পারে বলে মনে করছে ওয়াকিবহাল মহল।

মূলত, বিভিন্ন ইস্যুতে শাহবাজ সরকারের বিরুদ্ধে ক্ষুব্ধ সাধারণ নাগরিক। তার মধ্যে রয়েছে অন্যায়ভাবে পাকিস্তানের প্রাক্তন প্রধানমন্ত্রী ইমরান খানকে (Imran Khan) জেলবন্দি করা। তার পরে রয়েছে সংবিধান বদল করে সেনাপ্রধান আসিফ মুনের ক্ষমতা বাড়ানো। আর এসব নিয়েই বেশ ক্ষোভ রয়েছে সেখানকার নাগরিকদের মধ্যে। সমাজমাধ্যেমে সেই আঁচ ইতিমধ্যে পেয়ে গিয়েছেন শাহবাজরা। ফলে সে দেশে সোশাল মিডিয়ায় বন্ধ করার পথে হাঁটতে চলেছে পাক সরকার।

আরও খবর : শারীরিক অবস্থার আরও অবনতি, ভেন্টিলেশনে খালেদা জিয়া

তবে এ নিয়ে শাহবাজ সরকারের মন্ত্রী ব্যারিস্টার আকিল মালিক বলেছেন সোশাল মিডিয়া প্ল্যাটফর্মগুলি তাদের সঙ্গে সহযোগিতা করছে না। এমন পরিস্থিতিতে সেই প্ল্যাটফর্মগুলির বিরুদ্ধে ব্যবস্থা নেওয়া হতে পারে। তিনি আরও জানিয়েছেন, এই ধরণের প্ল্যাটফর্মগুলি দ্বিমুখী নীতি নিয়ে চলতে পারে না। সঙ্গে তিনি বলেছেন, সন্ত্রাসবাদের বিরুদ্ধে বার বার পদক্ষেপ করার কথা জানানো হয়েছিল। কিন্তু এক্স কোনও উদ্যোগ নেয়নি। আমরা এই সংস্থাকে পাকিস্তানে একটি অফিস খোলার জন্য অনুরোধ জানিয়েছিলাম। কিন্তু এক্স-এর দিন থেকে কোনও রকমের সাড়া মেলেনি। তিনি আরও দাবি করেছেন, এই সমাজমাধ্যমকে ব্যবহার করে ইমরানের সমর্থকরা হিংসা ছড়াচ্ছে।

তবে পাক মন্ত্রী যাই বলুক না কেন, সেখানকার মানুষ ক্ষুব্ধ রয়েছে শাহবাজ সরকারের শাসনে। ফলে ইমরান খান ইস্যুকে সামনে রেখে পাকিস্তানে বড় আন্দোলন দেখা যেতে পারে বলে মনে করা হচ্ছে। সেই কারণের সে দেশে সোশাল মিডিয়ার উপর কোপ বসাতে চলেছে পাক সরকার।