সরকারি স্কুলের শিক্ষিকার ভিডিও বার্তা শুনে হতবাক বেকার যুবকরা

ওয়েব ডেস্ক: সরকারি স্কুলের নতুন শিক্ষিকা এক তরুণী বেকার যুবকদের জন্য এমন এক বিয়ের প্রস্তাব দিয়েছেন । যা সোশ্যাল মিডিয়ায় এখন ব্যাপক ভাইরাল। ওই তরুণী ভিডিও – তে স্পষ্ট বলেন, তাঁর হবু স্বামীর কোনও চাকরি না থাকলেও চলবে। কারণ, তিনি তাদের ভবিষ্যৎ সাজিয়ে ফেলেছেন। ভিডিও- তে নিজের নাম জানিয়েছেন ওই তরুণী প্রীতি।

ভিডিওতে প্রীতি বলেন, আমি একটি সরকারি স্কুলে শিক্ষিকা পদে চাকরি করছি। আমার ভবিষ্যৎ স্বামীকে আমি এই বার্তা দিতে চাই যে, আপনি নিশ্চিন্তে নিজের পছন্দের কাজ করতে পারেন। আপনার যা ইচ্ছা তাই করুন, কারণ, আমি আমাদের ভবিষ্যৎ সুরক্ষিত করে ফেলেছি। এই ঘোষণার পর থেকেই সোশ্যাল মিডিয়ায় বেকার যুবকদের মনে আনন্দ বইছে। বহু ছেলে তাদের ভাগ্য খুলে গেছে বলেও এই ভিডিও – র কমেন্ট বক্স ভরে দিয়েছেন।

আরও পড়ুন: রাতের আকাশে বিরল চাঁদের দর্শন! কবে, কখন দেখবেন? জেনে নিন

ভিডিও – টি দেখে কমেন্টে একজন লেখেন, এ তো আমার স্ত্রী। দয়া করে আর কেউ চেষ্টা করবেন না। আবার কেউ লেখেন, ২০২৬ সালে তো পৃথিবী শেষ হয়ে যাচ্ছে। এমনই নানান মন্তব্যে ভরে গিয়েছে ভিডিও – র কমেন্ট বক্স।